Diari Oficial de la Generalitat Valenciana


Sumari del DOGV 7794, del 31-05-2016 (2016/3889)

RESOLUCIÓ de 27 de maig de 2016, de la Direcció General de Centres i Personal Docent, per la qual es regularitzen els imports dels bons infantils no justificats del període setembre de 2015 a març de 2016 del curs escolar 2015-2016, concedides per Resolució de 9 de novembre de 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3889


Data del document
:   27-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de maig de 2016, de la Direcció General de Centres i Personal Docent, per la qual es regularitzen els imports dels bons infantils no justificats del període setembre de 2015 a març de 2016 del curs escolar 2015-2016, concedides per Resolució de 9 de novembre de 2015. [2016/3889]  
Per Ordre 64/2015, de 12 de juny, de la Conselleria d'Educació, Cultura i Esport, es convoquen i regulen les ajudes econòmiques destinades a l'escolarització en les escoles i centres d'Educació Infantil de primer cicle per al curs escolar 2015-2016 (DOCV núm 7550, de 17 de juny).  
La Resolució de 9 de novembre de 2015, de la Direcció General de Centres i Personal Docent, resol l'esmentada convocatòria d'ajudes, en ella es publiquen els llocs escolars finançats, els imports per trams d'edat que corresponen i l'import mensual i total concedit del curs escolar 2015-2016 (DOCV 7657, de 13 de novembre).  
La base dèsset de l'Ordre 64/2015, de 12 de juny, estableix com han de presentar els centres la justificació de l'ajuda i en la dita base es determina, que en el cas que el nombre d'alumnes justificats pel centre per mitjà dels bons d'escolarització d'Educació Infantil de primer cicle siga inferior al subvencionat en la resolució de concessió, la Direcció General de Centres i Personal Docent regularitzarà la diferència mitjançant una resolució de regularització que serà publicada al DOCV. L'import dels bons no justificats del període de setembre de 2015 a març de 2016, serà descomptat, proporcionalment, de les propostes de pagament dels mesos de gener a març de 2016.  
  
Revisats i comprovats els bons infantils justificats pels centres, corresponents al període de setembre de 2015 a març de 2016 del curs escolar 2015-2016, de conformitat amb el que preveu l'article 55.3 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, així com en la disposició addicional i en la base cartoze i dèsset de l'Orde 64/2015, resolc:  
  
  
Primer  
Procedir a la regularització dels imports dels bons d'escolarització d'Educació Infantil de primer cicle no justificats pels centres, en el període de setembre de 2015 a març de 2016 del curs 2015-2016, per un import total de 450.110,00 ?, segons s'especifica en l'annex I d'aquesta resolució.  
Aquesta regularització es durà a terme minorant els imports previstos en l'annex I de les propostes de pagament de les subvencions corresponents al període de gener a març de 2016 del curs escolar 2015-2016, amb càrrec a la línia S5598 de l'aplicació pressupostària 05.31.35.213.04.4.  
  
Segon  
Publicar la present resolució en el Diari Oficial de la Comunitat Valenciana.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb el què estableixen els articles 10, 14, i 46 de la Llei reguladora de la Jurisdicció Contenciosa Administrativa.  
  
Així mateix, podran interposar el recurs potestatiu de reposició davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació, segons el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de maig de 2016.- El director general de Centres i Personal Docent: José Joaquín Carrión Candel.